【蹄聲妙影】見到呢個盒 千祈咪多手
2024年04月18日 14:20
東網電視
更多新聞短片
呢部人流感應器已在沙田馬場安置了超過1個月。
相信大家無論係駕駛人士,抑或乘坐交通工具,好多時發現馬路入口旁邊暗角位,有堆人日光日白擔晒櫈仔排排坐,風雨不改揸住份「快勞」喺度Mark嘢,其實佢哋唔係寫生,係交通統計員,負責記錄車流,得嚟嘅數據會交畀相關部門,以便掌握交通實況,為未來建造新道路時,可比較車流差別。
最近一個月,東星留意到沙田馬場好多位置,尤其樓梯位欄杆,都安裝咗多個黑色盒仔,面頭仲有個二維碼,唔知係乜東東,於是問番相關部門,原來個盒仔係用嚟感應人流,可記錄到多唔多人行樓梯,或者途經嗰個區域,咁就可知道地板嘅消耗量,同時驗證到樓梯防跣磚有幾硬淨,事關年中有唔少人喺樓梯跣親,如今馬會善用科技去做實際統計,的確抵讚,所以大家喺場內見到呢部人流感應器,就唔好手多多啦!
初步提供:
第6場2「實力哥」
第8場7「龍之輝」
■東星